সাজিদ খান
সাজিদ কামরান খান (জন্ম: ২৩ নভেম্বর ১৯৭০) একজন ভারতীয় চলচ্চিত্র পরিচালক, টেলিভিশন উপস্থাপক, কৌতুকাভিনেতা এবং অভিনেতা, যিনি হিন্দি চলচ্চিত্র শিল্পে কাজ করেন। তিনি হেই বেবি (২০০৭), হাউজফুল (২০১০), হাউজফুল ২ (২০১২), হামশাকালস (২০১৪) সহ বিভিন্ন চলচ্চিত্র নির্মাণের জন্য পরিচিত। তিনি ভারতীয় আপাতবাস্তব টেলিভিশন অনুষ্ঠান নাচ বলিয়ে-তে বিচারক হিসেবেও কাজ করেছেন। তিনি নৃত্য পরিকল্পক ফারাহ খানের ভাই।